# זכויות היסוד של האדם

# הזכות לחיים, ביטחון ושלמות הגוף

כל אדם זכאי להגנה על חייו מפני כל פגיעה בגופו או בחייו. כל פגיעה בגופו של אדם אסורה ומהווה עבירה פלילית חמורה. חובת המדינה להגן על חייהם וביטחונם האישי של כל בני האדם החיים במדינה, וזאת מתוך ראייה דמוקרטית שהחיים הם ערך עליון. זכות זו כוללת גם איום מבפנים וגם איום מבחוץ וחובת המדינה לעצור זאת.

# הזכות לשוויון

כל בני האדם נולדו שווים בערכם ובזכויותיהם ולכן ישנה התייחסות שווה לכל אדם באשר הוא אדם ללא הבדל דת, גזע, מין, לאום, צבע עור ושפה.

זכות זו באה לידי ביטוי ב:

* תחום פוליטי- בבחירות, כל הקולות שווים.
* תחום משפטי- שוויון בפני החוק ובאכיפת החוק.
* תחום חברתי- שוויון הזדמנויות שיאפשר לאדם לנוע ממעמד ומעמד בהתאם לכישוריו.

לפעמים המדינה נוהגת ביחס שונה כלפי אנשים שווים בכדי להשיג שוויון אמיתי.

קיימים שלושה מושגים הקשורים לזכות לשוויון:

1. **העדפה מתקנת**- מדובר במדיניות שנועדה לקדם קבוצות מקופחות בעבר וזאת כדי לצמצם פערים בחברה, לבטל דעות קדומות לגבי קבוצות חלשות, נחותות, מקופחות, כדי לתקן עוות היסטורי. זוהי מדיניות לתקופה מוגבלת כדי שאותה קבוצה תגיעה לבסיס שווה לשאר הקבוצות. לדוגמה: אפרו-אמריקנים בארצות הברית, נשים מול גברים.

### נימוקים בעד העדפה מתקנת

1. צמצום פערים וקידום אוכלוסייה שקופחה בעבר.
2. ביטול דעות קדומות ושינוי יחס החברה.
3. ביטול השונות בינם לבין שאר האוכלוסייה שתאפשר להם התמודדות שווה עם הקבוצות האחרות (מימוש הזכות לשוויון).

### נימוקים נגד העדפה מתקנת

1. זוהי אפליה כלפי שאר האוכלוסייה.
2. היא יוצרת תלות של הקבוצה במדינה לאורך שנים.
3. היא מקטינה את הרצון של הקבוצה להתאמץ ולהשקיע כדי להגיע להישגים.
4. העדפה מתקנת פוגעת בתחרות החופשית בכלכלה ובזכותם של המעסיקים לקבל עובד איכותי ביותר.

העדפה מתקנת באה לידי ביטוי בשריון מקומות לימוד (להוריד סף קבלה), שריון מקומות עבודה, מתן מענקים מיוחדים.

1. **הבחנה**- מתן יחס שונה לאנשים שווים בעלי צרכים מיוחדים. מתן יחס זה הינו מוצדק בגלל השוני ביכולת, צרכים ייחודיים של בני האדם. מתן יחס שונה צריך להיות רלוונטי לנושא הנידון.
2. **אפליה פסולה**- הענקת יחס שונה לאנשים שווים מטבעם מסיבה שאינה מוצדקת. לדוגמה, אי קבלת בן אדם לעבודה מסיבות שאינן קשורות לעבודה עצמה כמו גזע ולאום.

# הזכות לחירות

חירות היא החופש של כל אדם לבחור איך לפעול ולהתנהג ובאיזו דרך לבחור בחייו בכל תחום שיבחר. חירותו של כל אדם מוגבלת במקרים שבהם הוא עלול לפגוע בעצמו או בחברה כולה. כל אדם רשאי לעשות כל מה שאינו אסור על פי החוק:

* פגיעה בזכויות אדם אחר (הריגה, גניבה).
* פגיעה בחברה (פגיעה בביטחון המדינה , בחוק ).
* פגיעה באדם עצמו.

במסגרת הזכות לחירות קיימות חירויות ספציפיות נוספות כמו:

1. **חירות המחשבה והדעה** (זכות מוחלטת)- זכותו של כל אדם להחזיק בדעה משלו בכל עניין המצוי על סדר היום הציבורי או בענייניו האישיים. מדובר רק בחופש לחשוב ולא לפעול.
2. **חופש המצפון**- (מצפון, משמעו תחושה של שכנוע פנימי, שמחשבה או פעולה מסוימת היא נכונה וראויה. זו מערכת ערכים שבן אדם מאמץ לעצמו, תחושה אישית שיכולה להיות מנוגדת לרוב). חופש המצפון מאפשר לפעול לפי הערכים האישיים ולא בניגוד אליהם. (בדרך כלל זה לא לעשות משהו).
3. **חופש הביטוי**- זכותו של כל אדם להביע את עצמו בדרכים שונות ולבטא את עמדותיו, רצונותיו והאינטרסים שלו. חופש הביטוי מהווה את אחת מזכויות היסוד במדינה דמוקרטית כיוון שהוא מאפשר לחשוף עובדות, להביא עמדות, ולנסות לשכנוע בדרכי שלום, לגבש עמדות מתוך שיקול דעת ומאפשר לכל אדם להגיע למימוש העצמי (אמנות, קולנוע, ספרות). ביטוי הוא תמיד כלפי חוץ.
4. **חופש המידע וזכות הציבור לדעת**- חופש המידע זו זכות לקבל מידע מרשות שלטונית, לעומת זאת זכות הציבור לדעת היא, היחיד שרוצה לדעת על נבחרי הציבור. זכותו של הציבור לדעת על פעולותיהם של רשויות השלטון כדי שיוכלו לגבש עמדה ולהביע ביקורת על המתרחש במוסדות השלטון. כמו כן, זכותו של כל אדם לקבל מידע על האינפורמציה שנאספה לגביו על ידי מוסדות השלטון.
5. **חופש הדת, חופש מדת**-

חופש דת- זכותו של כל אדם להאמין בדת מסוימת,להשתייך אליה ולפעול על פי המצוות ומנהגי הפולחן שלה.

חופש מדת- זכותו של כל אדם שלא להשתייך לשום דת ולהיות משוחרר מכל חובה, לקיים מצוות ומנהגים של דת מסוימת.

1. **חופש ההפגנה והמחאה**- זכותו של כל אדם להביע עמדה לגבי עניין מסוים, באמצעים מילוליים ואחרים על ידי קבוצה של אנשים שפועלים במשותף.
2. **חופש הנישואין**- זכותו של כל אדם להתחתן עם מי שהוא רוצה מבלי שיכפו עליו את בן או בת זוגו.
3. **חופש ההתאגדות**- זכות זו נתונה בידי קבוצה של אנשים ליצור קשרים ביניהם כדי לפעול במסגרת משותפת למען מטרה משותפת. (ארגונים מקצועיים, מפלגות).
4. **חופש התנועה**- זכותו של כל אדם לנוע בחופשיות ממקום למקום, בתוך מדינה מסוימת ובין מדינות.
5. **חופש העיסוק**- זכותו של האדם לבחור בעצמו את מקצועו ואת מקום עבודתו כרצונו. אסור שמשהו יפגע בעיסוקו של האדם.
6. **חופש הבחירה**- זכותו של האדם לבחור את דרך חייו. כמו כן, זכותו של האדם לפעול כרצונו כל עוד זה לא פוגע באנשים אחרים.

# הזכות להליך משפטי הוגן

זכותו של כל אדם שנמצא חשוד בעבירה לקבל את כל התנאים שיבטיחו את היחס ההוגן כלפיו.

התנאים למשפט הוגן הם:

* הנחת בסיס לפיה אדם נחשב חף מפשע עד שהורשע.
* בעת המעצר, חייבים להגיד לאדם במה הוא מואשם ואלו הוכחות קיימות נגדו.
* אדם זכאי לייצוג משפטי של עורך דין במהלך המשפט כדי שיוכל להתגונן נגד האשמות נגדו.
* משפט חייב להתנהל בפומבי (חוץ מקטינים, אונס, עניין הקשור לביטחון המדינה, כאשר יש חשד לחייהם של עדי המדינה, עניינים אישיים- כל אלה מתרחשים בדלתיים סגורות).
* השופט שבפניו הוא נשפט יהיה בלתי תלוי ולא יושפע מגורמים חיצוניים.
* יש להביא אדם בפני שפט תוך 24 שעות מרגע המעצר.
* אין לערוך חיפוש בביתו של אדם ללא צו של בית משפט.

# הזכות לקניין

זכותו של כל אדם לצבור רכוש ולשמור עליו (רכוש שנצבר על ידו, על ידי משפחתו, שקיבל או הרוויח) ולהשתמש בו כרצונו. ללא חשש שיילקח ממנו.

קיימים שני סוגים של קניין:

1. חומרי- רכוש פיזי כמו קרקע, דירה, בית, כסף.
2. רוחני- המצאה, או יצירה של אדם שהזכויות עליה שמורות לו (זכויות יוצרים) כמו: הפקת תקליטים, כתיבת ספרים, מחזות, יצירה מוזיקלית או אמנותית, תוכנת מחשב.

אסור להעתיק או לשכפל כל אחד מאלה ללא רשות היוצר.

# הזכות לכבוד

זכותו של כל אדם שלא להיות נתון ליחס משפיל, פוגע ומעליב. הזכות לכבוד קשורה לתחושת הכבוד העצמי ולדימוי העצמי של האדם.

היא כוללת שתי זכויות שנגזרות מכבוד: הזכות לשם טוב והזכות לפרטיות.

1. **הזכות לשם טוב**- זכותו של כל אדם שלא יפורסם על אודותיו מידע שקרי המכפיש אותו ופוגע בו. זכות זו קשורה בדרך כלל לאנשי ציבור ומתנגשת עם זכות הציבור לדעת.
2. **הזכות לפרטיות**- זכותו של כל אדם לחיות את חייו ללא חשיפה, ללא התערבות וללא חדירה פיזית לחייו (לביתו, לחפציו, לגופו), וכן שיהיה מוגן בפני איסוף מידע ושלא יהיה נתון למעקב ולפרסום וחשיפה של מידע הקשור בו.

בדרך כלל זכות זו מתנגשת עם זכות הציבור לדעת, חופש העיתונות וכו'.